É dzóm Ǹtondôbə Zambá wama a ngábɔ nə́ mə yén éńdzɔ̄ dzí nâ: ǎ bondege ǹkundǎ bə̄ḿbasaná, ábōg bibəbɛga byádúgan kǎd fai, bəyomó bə̄ḿbasaná á mvús kɔ́b ǹkúkúmá. 2Hálā bə́ ngayi yǎ mǎn kēndē bīlɔ́g bísə̄ yā á ńnam, ńdɔ mə ngádzó nâ: "Kudú ngɔ́l, dzǔ, ǎ Ńtondôbə Zambá, éyə mvɔŋ Yákɔb yâyi kə ósū yá ? Abím ábɔ́d te e nə́!" 3Ńdɔ Ǹtondôbə a ngádúgan síngi: "Nálā wâyǐ kig tóban", á Ńtondôbə a ngádzó. Éyə̄ŋ bɛ̄ɛ: ndóan 4Ě dzóm Ǹtondôbə Zambá wama a ngábɔ̄ nâ mə yén éńdzɔ̄ dzí naa: Ǹtondôbə Zambá wama a ngálóē ndóan nâ é zu və́ éndə́gə́lə́, ě ngaman dígī mod edɔ́g máŋ, hála te é ngadígi yǎ bikodog. Ńdɔ mə ngádzó, ma nâ: "Kudú ngɔ́l, súgú ńnyie a hálā, ǎ Ńtondôbə Zambá wama ! Éyə mvɔŋ Yákɔb yâyi kə ósū yā ? Abím ábɔ́d te é nə́ ! 6Ńdɔ Ǹtondôbə a ngádúgan síngi, "Nálā wǎyǐ kig bɔban", á Ńtondôbə a ngádzó.